สังคมข่าวหุ้น
ตลาดหุ้นไทยปิดที่ระดับ 1,674.34 จุด ลดลง 4.12 จุด มูลค่าการซื้อขาย 60,856.39 ล้านบาท ยังคงต้องติดตามสถานการณ์สงครามระหว่างรัสเซียและยูเครน
ตลาดหุ้นไทยปิดที่ระดับ 1,674.34 จุด ลดลง 4.12 จุด มูลค่าการซื้อขาย 60,856.39 ล้านบาท ยังคงต้องติดตามสถานการณ์สงครามระหว่างรัสเซียและยูเครน
18 เม.ย. 2565

ดัชนีตลาดหุ้นไทยปิดที่ระดับ 1,674.34 จุด ลดลง 4.12 จุด มูลค่าการซื้อขาย 60,856.39 ล้านบาท ยังคงต้องติดตามสถานการณ์สงครามระหว่างรัสเซียและยูเครนที่ยังคงตึงเครียด รวมถึงผลประกอบการของบริษัทจดทะเบียนไทยที่จะทยอยออกมาหลังจากช่วงวันหยุดยาวในเทศกาลสงกรานต์ ซึ่งจะเริ่มจากการประกาศของกลุ่มแบงก์ก่อน
EA ราคาหุ้นปรับลงต่อเนื่องในช่วง 2 สัปดาห์ที่ผ่านมา ล่าสุด (12 เม.ย.) ราคาหุ้นกลับมาปรับเพิ่มขึ้น 3.75% ปิดตลาดที่ 90 บาท หลังจาก “สมโภชน์ อาหุนัย” เปิดใจเคลียร์กระแสข่าวลือ ฝากนักลงทุนใช้วิจารณญาณในการตัดสินใจ ฟาก “อมร ทรัพย์ทวีกุล” ลบข้อครหา “นิคมอุตสาหกรรมบลูเทค-โซลาร์ฟาร์มนครสวรรค์และลำปาง-สมโภชน์เทขายหุ้น” ยืนยันโปร่งใส มั่นใจผลงานยังเติบโตต่อเนื่องทุกปี พร้อมเดินหน้าแผนขยายกำลังการผลิตโรงประกอบรถบัสไฟฟ้า
JTS ล่าสุดปิดตลาดที่ 490 บาท เพิ่มขึ้น 18 บาท หรือเพิ่มขึ้น 3.81% เป็นการปรับเพิ่มขึ้นอย่างต่อเนื่อง เมินตลาดหลักทรัพย์ฯ เตือนผู้ลงทุนให้ระมัดระวังก่อนตัดสินใจซื้อขาย เนื่องจากมีสภาพการซื้อขายที่ผิดไปจากปกติ โดยไม่มีปัจจัยพื้นฐานรองรับ ปัจจุบัน JTS อยู่ในมาตรการกำกับการซื้อขายระดับ 2 ซึ่งจะใช้ถึง 28 เม.ย. 2565 และหากสภาพการซื้อขายยังผิดไปจากสภาพปกติอีก อาจจะเข้าสู่มาตรการกำกับการซื้อขายระดับ 3 คือ เพิ่มมาตรการห้ามซื้อขายหลักทรัพย์เป็นการชั่วคราว 1 วันทำการอีกด้วย
NER เตรียมขึ้นเครื่องหมาย XD วันพรุ่งนี้ (19 เม.ย. 2565) วันนี้เป็นโอกาสสุดท้ายที่เข้าซื้อแล้วยังได้สิทธิรับเงินปันผล 0.36 บาท/หุ้น คิดเป็นอัตราผลตอบแทนจากเงินปันผลประมาณ 5.03% จากราคาหุ้นล่าสุด ณ วันที่ 12 เม.ย. 2565 ที่ 7.15 บาท ด้านพื้นฐานธุรกิจคงเป้ารายได้ปีนี้พุ่ง 2.8 หมื่นล้านบาท หลังตุนออเดอร์ยาวถึงเดือน ส.ค. 2565 แล้ว ขณะที่ขยายกำลังผลิตโรงงานแห่งที่สองอีก 5 หมื่นตันเสร็จกลางปี ผลักดันกำลังการผลิตรวมเป็น 515,600 ตัน/ปี ส่วนทิศทางราคายางขึ้นยาวอีก 7 ปีข้างหน้า พร้อมเริ่มรับรู้รายได้ธุรกิจใหม่ “แผ่นรองปศุสัตว์” 400 ล้านบาท
AQUA โชว์ผู้ถือหุ้นไฟเขียว แจกวอร์แรนต์ 2:1 พร้อมเตรียมตัวรับธุรกิจใหม่ไตรมาส 2 นี้ แย้มปัจจุบันอยู่ระหว่างการศึกษาธุรกิจ Mega Trend เพื่อสร้างธุรกิจเรือธงใหม่ หวังเสริมสร้างรายได้และกำไรในอนาคต
ตลาดหลักทรัพย์ฯ ให้ NUSA, NUSA-W4 ใช้เกณฑ์ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 18 เม.ย.-3 พ.ค. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มี ALPHAX, ATP30, BWG, BYD, BYD-W6, SVT, UBIS-W1, YGG-W1 ใช้ถึง 29 เม.ย. 2565 อีกทั้งมีหุ้นที่ยังใช้ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) คือ TEAMG ใช้ถึง 22 เม.ย. 2565 BKD-W2, TVT ใช้ถึง 29 เม.ย. 2565 และ SCM-W1, TH ใช้ถึง 13 พ.ค. 2565 TEAMG ใช้ถึง 22 เม.ย. 2565 ส่วนระดับ 2 ใช้เกณฑ์ห้ามคำนวณวงเงินซื้อขาย  และ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) มี PROEN ใช้ถึง 29 เม.ย. 2565 ส่วนมาตรการใหม่ระดับ 2 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี JTS ใช้ถึง 28 เม.ย. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) มี ARIN ใช้ถึง 18 เม.ย. 2565